|  |  |  |  |  |
| --- | --- | --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΔΗΜΟΣ ΜΟΣΧΑΤΟΥ-ΤΑΥΡΟΥ**  **ΓΡΑΦΕΙΟ ΔΗΜΑΡΧΟΥ** | | |  | |
| |  |  | | --- | --- | |  | **Μοσχάτο 12 Οκτωβρίου 2020** | | |  | |  |
| **Αρ. Πρωτ. ΔΥ** |  | | | |

**Προς τα μέλη της Οικονομικής Επιτροπής του Δήμου Μοσχάτου-Ταύρου.**

**ΘΕΜA :** Λήψη απόφασης για τη νομική υποστήριξη του κ. Π. Κ., του ∆ήμου Μοσχάτου –Ταύρου, από τους επί παγία αντιμισθία ∆ικηγόρους του ∆ήμου Μοσχάτου –Ταύρου.

**ΣΧΕΤ.:** 1) η με αρ. πρωτ. 16720/8.10.2020 αίτηση του κ. Π. Κ., του Δήμου Μοσχάτου – Ταύρου και 2) η από 30.9.2020 με αρ. πρωτ. 3021/8/3937-β’ κλήση παροχής εξηγήσεων του κ. Π. Κ. στο πλαίσιο διενεργούμενης προκαταρκτικής εξέτασης από τον κ. Εισαγγελέα Πλημμελειοδικών Αθηνών διά του Α.Τ Μοσχάτου- Ταύρου.

**ΕΙΣΗΓΗΣΗ**

**1. α.** Στο άρθρο 244Α παρ. 6 του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης ∆ιοίκησης – Πρόγραμμα Καλλικράτης» (ΦΕΚ Α ́/87/7.6.10), όπως η παράγραφος αυτή προστέθηκε με το άρθρο 218 του ν 4555/2018 (ΦΕΚ 133Α/19-7-2018) και όπως αυτή ισχύει ορίζονται τα εξής : «Άρθρο 244Α Προσωπικό Περιφερειών-Έμμισθοι ∆ικηγόροι 1. ... 6. Οι Ο.Τ.Α. α' και β' βαθμού και τα νομικά πρόσωπα αυτών υποχρεούνται να παρέχουν νομική υποστήριξη στους υπαλλήλους που υπηρετούν σε αυτούς, ενώπιον των ∆ικαστηρίων ή των ∆ικαστικών Αρχών, σε περίπτωση διενέργειας προκαταρκτικής εξέτασης ή άσκησης ποινικής δίωξης αυτών για αδικήματα που τους αποδίδεται ότι διέπραξαν κατά την ενάσκηση των καθηκόντων τους. Η ανωτέρω νομική υποστήριξη δεν παρέχεται σε περίπτωση ποινικής δίωξης αυτών ύστερα από καταγγελία εκ μέρους της Υπηρεσίας. Η νομική εκπροσώπησή τους συντελείται από δικηγόρο του δήμου ή της περιφέρειας, ύστερα από αίτηση του υπαλλήλου προς τον οικείο δήμαρχο ή περιφερειάρχη, θετική εισήγηση της Υπηρεσίας και απόφαση της οικονομικής επιτροπής. Αν δεν υπηρετεί δικηγόρος με πάγια έμμισθη εντολή, η εκπροσώπηση γίνεται από πληρεξούσιο δικηγόρο που προσλαμβάνεται σύμφωνα με την περίπτωση ιε' της παραγράφου 1 του άρθρου 72 και σύμφωνα με την περίπτωση ιγ' της παραγράφου 1 του άρθρου 176, αντιστοίχως. Οι ανωτέρω διατάξεις εφαρμόζονται και για τους αιρετούς των δήμων και των περιφερειών.».

**β.** Από την από 30.9.2020 με αρ. πρωτ. 3021/8/3937-β’ κλήση παροχής εξηγήσεων στο πλαίσιο διενεργούμενης προκαταρκτικής εξέτασης του Α.Τ Μοσχάτου (σχετ. 1.) ,σε συνδυασμό με τα υπόλοιπα έγγραφα της δικογραφίας ,που μου επιδείχθηκαν, προκύπτει ότι διενεργείται σε βάρος του κ.Π.Κ. προκαταρκτική εξέταση από τον κ. Εισαγγελέα Πλημμελειοδικών Αθηνών διά του Α.Τ Μοσχάτου – Ταύρου (σχηματισθείσα δικογραφία με ΑΒΜ Ε 2020/1963 ) σχετικά με αδικήματα που του αποδίδονται ότι διέπραξε κατά την ενάσκηση των καθηκόντων του και δη διά δημοσιεύσεων του στο μέσο κοινωνικής δικτύωσης facebook σχετικά με φερόμενη αυθαίρετη κατάληψη κοινόχρηστων χώρων, οι οποίες (δημοσιεύσεις ) κατά τα διαλαμβανόμενα στην έγκληση του Σ. Κ. φέρεται ότι στοιχειοθετούν τις αξιόποινες πράξεις των άρθρων 361 και 362-363 του Ποινικού Κώδικα, καθώς και της παραβίασης της νομοθεσίας (ν.2472/1997 και άρθρ. 15 παρ. 3 του ν. 2472/2006 ) για την προστασία των προσωπικών δεδομένων σε βάρος του εγκαλούντος.

**2.** Με τα δεδομένα αυτά εισηγούμαι να ληφθεί απόφαση περί ανάθεσης της ειδικής εντολής και της πληρεξουσιότητας στους επί παγία αντιμισθία πληρεξούσιους δικηγόρους του ∆ήμου α) Αριστείδη Τριγώνη (ΑΜ/∆ΣΑ 5477), β) Ηλία Μπιζάνη (ΑΜ/∆ΣΑ 10627) και γ) Ευγενία Παπαθεοδώρου (ΑΜ/∆ΣΑ 20019), οι οποίοι ενεργώντας είτε από κοινού είτε και μεμονωμένα καθένας από αυτούς, να υπερασπιστούν ως πληρεξούσιοι δικηγόροι τον κ. Π. Κ. , κατά τη διενεργούμενη σε βάρος του ως άνω προκαταρκτική εξέταση από τον κ. Εισαγγελέα Πλημμελειοδικών Αθηνών διά του Α.Τ Μοσχάτου – Ταύρου (σχηματισθείσα δικογραφία με ΑΒΜ Ε 2020/1963 ),να συντάξουν έγγραφες εξηγήσεις, οι οποίες θα κατατεθούν μετά συνημμένων εγγράφων στο Α.Τ καθώς και να τον υπερασπιστούν σε κάθε στάδιο της δίκης και ενώπιον του ακροατηρίου ,σε περίπτωση παραπομπής του και να προβούν σε κάθε αναγκαία ενέργεια για την υπεράσπισή του και μάλιστα χωρίς έκδοση γραμματίου προκαταβολής του ∆ΣΑ, σύμφωνα με τις συνδυασμένες διατάξεις των άρθρων 61 παρ. 3 περ. δ του Ν. 4194/2013 – Κώδικας Δικηγόρων (ΦΕΚ Α΄/208/27-9-2013), όπως η διάταξη αυτή αντικαταστάθηκε με το άρθρο 7 παρ. 8β του Ν. 4205/2013 και 276 Κώδικα Δήμων και Κοινοτήτων (Ν. 3463/2006 – ΦΕΚ Α΄/114), κατά τις οποίες ο ∆ήμος Μοσχάτου –Ταύρου απολαμβάνει όλα ανεξαιρέτως τα διοικητικά, δικαστικά και δικονομικά προνόμια του ∆ημοσίου.

**3.** Τέλος, αντίγραφο της πράξης που θα εκδοθεί, να κοινοποιηθεί, στον ενδιαφερόμενο και στη Νομική Υπηρεσία, ώστε να συμπεριληφθεί στη δικογραφία και να προσκομισθεί από τον δικηγόρο ή τους δικηγόρους που θα χειριστούν την υπόθεση στον κ. Εισαγγελέα Πλημμελειοδικών Αθηνών διά του Α.Τ Μοσχάτου – Ταύρου για τη νομιμοποίηση της παράστασής τους, ως υπερασπιστών του κ. Π.Κ.

Μοσχάτο, 12-10-2020

Ο ∆ΗΜΑΡΧΟΣ ΑΝ∆ΡΕΑΣ Γ. ΕΥΘΥΜΙΟΥ